Ruslan Mamat

Ruslan Mamat (1961 – 19 November 2020) merupakan seorang komposer, konduktor muzik dan penerbit rakaman Malaysia yang berprolifik sebagai komposer dan penggubah lagu dangdut.

Sebelum menceburi bidang muzik, Ruslan memulakan kerjaya awalnya sebagai wartawan dan penyunting di Karangkraf untuk beberapa majalah termasuk Watan, Bacaria dan Media Hiburan. Sepanjang kerjayanya sebagai komposer, beliau menggunakan nama anak keduanya, Nabila dalam setiap hasil karya nukilannya. Lagu-lagu hasil karyanya telah dipersembahkan oleh ramai penyanyi terkenal termasuk Amelina, Haiza, Mas Idayu, Eva, Ifa Raziah dan Ani Maiyuni.

Ruslan dimasukkan ke Hospital Serdang pada 5 Oktober 2020, namun keadaan kesihatannya mula merosot beberapa minggu kemudian. Beliau meninggal dunia semasa tidur pada Khamis, 19 November akibat pelbagai masalah kesihatan termasuk masalah jantung dan paru-paru berair pada usia 59 tahun.

Rujukan

Pautan luar
 Ruslan Mamat di Discogs
 Ruslan Mamat di AllMusic

Kategori:Kelahiran 1961
Kategori:Kematian 2020
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Kuala Lumpur
Kategori:Penggubah lagu Malaysia
Kategori:Penerbit rakaman Malaysia
Kategori:Wartawan Malaysia